Η **Λάιμα Βαϊκούλε** (γεν. στις 31 Μαρτίου 1954) είναι Λετονή ηθοποιός, τραγουδίστρια, σκηνοθέτης και χορογράφος, γνωστή στην Ευρώπη και στην πρώην ΕΣΣΔ για δημοφιλείς επιτυχίες όπως το Vernisage και το Charlie, μεταξύ άλλων τραγουδιών.

Βιογραφικά στοιχεία
-------------------

Η Βαϊκούλε γεννήθηκε στις 31 Μαρτίου 1954, στο Τσέσις της Λετονίας. Οι γονείς της μετακόμισαν στην πρωτεύουσα, Ρίγα, όταν η ίδια ήταν τριών ετών. Η μικρή Λάιμα λάτρευε τη μουσική και τον χορό. Το 1966, σε ηλικία δώδεκα ετών, η Βαϊκούλε συμμετείχε σε διαγωνισμό νέων τραγουδιστών και εντυπωσίασε. Μεταξύ 1970 και 1973, σπούδασε νοσηλευτική στο Ιατρικό Κολέγιο του Βίλνιους, ενώ συνέχισε επίσης να τραγουδά σε ένα συγκρότημα. Τελικά, έγινε η βασική τραγουδίστρια σε ένα τοπικό συγκρότημα στη Ρίγα της Λετονίας και συμμετείχε σε νυχτερινές συναυλίες σε τοπικά κλαμπ και εστιατόρια για αρκετά χρόνια. Τη δεκαετία του 1980, σπούδασε υποκριτική και σκηνοθεσία στο Κρατικό Ινστιτούτο Θεατρικών Τεχνών της Μόσχας (GITIS), από το οποίο αποφοίτησε ως ηθοποιός και σκηνοθέτης.

Το 1985, η Λάιμα Βαϊκούλε έκανε την πρώτη της επιτυχία στη Σοβιετική Ένωση. Από το 1986, η Βαϊκούλε απολαμβάνει μια γόνιμη συνεργασία με τον δημοφιλή Λετονό συνθέτη Ραϊμίντς Πάουλς και τον Ρώσο ποιητή Ιλιά Ρέζνικ, ο οποίος έχει γράψει επιτυχίες όπως τα Vernisage, Charlie και Skripach na kryshe (Ο βιολιστής στη στέγη). Η Βαϊκούλε είναι από τους αρχικούς διοργανωτές του φεστιβάλ ποπ μουσικής Jurmala,  μαζί με τον Πάουλς. Κατά τη διάρκεια της δεκαετίας του 1980 και του 1990 η Λάιμα Βαϊκούλε συμμετείχε τακτικά σε διεθνείς μουσικούς διαγωνισμούς και σε φεστιβάλ σε όλη την Ευρώπη. Της απονεμήθηκε η Χρυσή Λύρα στο φεστιβάλ Bratislavská Lýra, 87,  ήταν φιλοξενούμενη τραγουδίστρια και οικοδέσποινα στο φεστιβάλ Jurmala 92 και συμμετείχε επίσης στον "Μουσικό Κόσμο AU" στο Μονακό, μεταξύ άλλων φεστιβάλ και διαγωνισμών. Της απονεμήθηκε ο τίτλος της Εθνικής Ηθοποιού της Λετονίας καθώς και το Grand Prix (1996) για την ιδιαίτερη συμβολή της στη μουσική και τον πολιτισμό της χώρας.

Σε μια συνέντευξη της το 2018 στον ουκρανικό τύπο, όταν ρωτήθηκε αν θα δώσει παράσταση στην Κριμαία που είχε προσαρτηθεί στη Ρωσία, η Βαϊκούλε απάντησε "Δεν θα πάω εκεί, ό,τι και αν μου προσφέρουν" και εξήγησε "Είμαι πολίτης της Ευρωπαϊκής Ένωσης δεν έχω το δικαίωμα να ταξιδέψω εκεί ". Μετά από αυτές τις δηλώσεις, της ασκήθηκε κριτική από τον Ρώσο γερουσιαστή Aleksey Pushkov και από πολλές προσωπικότητες του πολιτισμού.  Αργότερα εμφανίστηκε στην κρατική ρωσική τηλεόραση, όπου είπε ότι η απάντησή της είχε παρερμηνευθεί και αυτό που εννοούσε ήταν ότι ο νόμος της απαγορεύει να πάει στην Κριμαία, όχι ότι δεν θα ήθελε να εμφανιστεί εκεί. Όταν ερωτήθηκε από τον παρουσιαστή αν θα πήγαινε στην Κριμαία εάν δεν το απαγόρευε κανένας λετονικός νόμος, η Βαϊκούλε απάντησε θετικά. 

Η Λάιμα Βαϊκούλε ζει και εργάζεται στη Ρίγα και έχει ένα δεύτερο σπίτι στη Μόσχα.

Η Βαϊκούλε είναι ακτιβιστίστρια για τα δικαιώματα των ζώων και χορτοφάγος.

Δημοφιλή τραγούδια
------------------

* Δεν νύχτωσε ακόμα
* Κίτρινα φύλλα
* Vernisage
* Τι παίζει ο πιανίστας
* Ο βιολιστής στη στέγη
* Charlie
* Στην οδό Πικαντίλι

Παραπομπές
----------

1. ↑  «Лайма Станиславовна Вайкуле. Биографическая справка». 31  Μαρτίου 2009. Ανακτήθηκε στις 26  Νοεμβρίου 2020.
2. ↑  «Лайма Вайкуле: Со мной все время что-то происходит, мой ангел-хранитель работает без выходных».
3. ↑  «Указ Президента Российской Федерации от 07.07.2011 г. № 900».
4. ↑  ««Русское Радио» подвело итоги года: в Кремле состоялась XXIV Ежегодная Церемония вручения национальной музыкальной Премии «Золотой Граммофон»». 29  Νοεμβρίου 2019. Ανακτήθηκε στις 26  Νοεμβρίου 2020.
5. ↑  «Valsts prezidenta Cildinājuma raksts».
6. ↑  Novaya Volna. Official site
7. ↑  *USSR Yearbook, 1988.* Russia: Novosti, 1988. 42.
8. ↑  «Laima Vaikule: Latvian pop star angers Russia with Crimea snub». BBC. 14 Αυγούστου 2018. Ανακτήθηκε στις 29 Σεπτεμβρίου 2018.
9. ↑  «Latvian singer Laima Vaikule faces Crimean controversy». Public Broadcasting of Latvia. October 24, 2018.. Ανακτήθηκε στις 29 September 2018.
10. ↑  *ИА Регнум*.. Ανακτήθηκε στις 3 February 2012.
11. ↑ . НТВ. 11 March 2008.. Ανακτήθηκε στις 3 February 2012.
12. ↑ . . Ανακτήθηκε στις 3 February 2012. [*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λάιμα Βαϊκούλε** |

* Επίσημος ιστότοπος (στα ρωσικά)
* Δισκογραφία Laima Vaikule στο Discogs
* Η Λάιμα Βαϊκούλε στα Παγκόσμια Μουσικά Βραβεία 1993

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 31618987
* **Europeana**: agent/base/3274
* LCCN: no98108132
* ISNI: 0000 0000 4612 5424
* MusicBrainz: 7c50fdc5-fbac-4bc6-8ab3-7c145c0c9d89

 |

 |